cyanic-selkie/wikianc huggingface dataset:
Brian Setzer
Setzer esiintyy myös yksin ja levyttää myös soololevyjä.
David Trezeguet
Saavutukset
Monaco
Juventus
Ferraria
Ferraria osti vuonna 1919 Viipurin maalaiskunnassa Säiniöllä toimineen Peron naulatehtaan (Pero Spikfabriks Aktiebolag, perustettu 1876) ja fuusioi sen itseensä 1920. Rauman Naulatehdas Oy ostettiin 1930-luvun alussa ja vuonna 1934 hankittiin Suomen Pultti Oy. Suomen Pultti Oy oli perustettu 1924 jatkamaan talousvaikeuksiin joutuneen turkulaisen Ab Åbo Jernmanufaktur och Waggonfabrik Oy:n pultteja, muttereita ja koneita valmistaneiden tuotantolaitosten toimintaa.
Sealed Air
Historiaa
Vuonna 1973 Sealed Air eteni Euroopan markkinoille ostamalla ranskalaisen Sibco Universal -yhtiön. Vuonna 1977 yritys laajensi pakkauspehmustetoimintaansa ostamalla Instapak-yhtiön, joka valmisti keksimäänsä pakkauksen tyhjän tilan muotoon laajenevaa täytevaahtoa.
Beni Mellal
Maantiede
thumb|vasen|Näkymä kohti kaupunkia. Beni Mellal sijaitsee Marokon keskiosassa Keski-Atlas -vuorten juurella. Vuorilta toiseen suuntaan kaupungin vieressä levittäytyy Tadlan tasanko. 58 kilometriä kaupungista lounaaseen sijaitsee Bin el-Ouidanen pato ja tekojärvi.
Talous
Beni Mellal on merkittävä kauppapaikka lähialueen heimoille. Kaupungissa pidetään viikoittaiset markkinat. Lähialueen maaseudulla kasvatetaan esimerkiksi oliiveja, mulpereja, appelsiineja ja granaattiomenia. Talous on kasvanut myös matkailulla. Monet kaupungin viereisille vuorille matkaavat kulkevat Beni Mellalin kautta.
Väestö
Beni Mellalin asukasluku oli vuonna 2014 192 676. Vuonna 1918 vastaava lukema oli vain 3 000. Lähialuetta asuttavat berberiheimot.
The Popular Wobbly
Koska T-Bone Slim ei ollut varsinainen muusikko, vaan pelkästään sanoittaja, ei hän milloinkaan levyttänyt kappaletta. Ensimmäinen levytetty versio on tiettävästi legendaarisen amerikkalaisen folklaulajan Pete Seegerin 1950-luvun alussa tekemä. Sen jälkeen kappaleen ovat levyttäneet muun muassa Guy ja Candie Carawan 1960-luvun lopulla sekä Utah Phillips vuonna 1981. Laulu nousi suosioon 1960-luvun kansalaisoikeusliikkeen keskuudessa, jolloin se sanoitettiin uudelleen paremmin ajan henkeen sopivaksi. 1960-luvun versio tunnetaan nimellä They Go Wild Over Me. Kappale on säilyttänyt suosionsa amerikkalaisen työväenliikkeen ja folkmusiikin harrastajien keskuudessa aina nykypäivään saakka.
Out Run
Peli on voittanut Golden Joystick Awards Game of the Year palkinnon. Peli esiintyy parhaiten myyneiden kolikkopelien listoilla. Peli muistetaan muun muassa sen ikonisesta musiikista. Synthwave-musiikkia kutsutaan myös nimellä "outrun" pelin mukaan.
Hillman Minx
Minx (1956–67)
Minxin ajo-ominaisuudet ovat hintaluokassaan hyvät, auto ei paljon kallistele kaarteissa. Ohjaus on nopea, joskin melko raskas. Jarrut ovat tehokkaat, mutta jarrupoljin on raskaskäyttöinen.
Liaoning
Historia
Liaoning on osa historiallista Mantšuriaa. Shenyang oli mantšuvaltion pääkaupunki vuoteen 1644 saakka, jolloin mantšut valtasivat Pekingin uudeksi pääkaupungikseen ja aloittivat Qing-dynastian.
Kulttuuri
Kulttuurisesti Liaoning kuuluu Mantšurian kulttuuriin, joka on hyvin yhtenäinen.
Alberto Ascari
Formula 1 -ura
Ascari piti pitkään hallussaan ennätystä MM-osakilpailujen peräkkäisten voittojen määrässä. Hän voitti kausina 1952–1953 seitsemän F1-osakilpailua peräkkäin: kauden 1952 kuusi viimeistä GP:tä ja kauden 1953 avauskisan. Ascarin voittoputki kuitenkin katkesi, kun hän ei (monien muiden kuljettajien tapaan) osallistunut vuoden 1953 Indianapolis 500 -kisaan, joka oli mukana formula ykkösten MM-sarjan toisena osakilpailuna. Ascari voitti myös Indy 500 -kisaa seuranneet Hollannin ja Belgian GP:t. Ascarin ennätystä sivusi ensimmäisenä Michael Schumacher vuonna 2004 ja uuden voittoennätyksen (9 voittoa) teki Sebastian Vettel vuonna 2013.
DeSoto
V8-moottorien tulo
1950-luvun alussa Chrysler Corporation lähti mukaan GM:n Cadillacin ja Oldsmobilen aloittamaan hevosvoimakilpailuun, jossa ostajia houkuteltiin moottorin suurilla tehoilla. DeSoto toi samaan aikaan vuoden 1952 markkinoille uuden Firedome-mallisarjan, jonka voimanlähteenä toimi Chryslerin uusi 160-hevosvoimainen V8 Hemi-moottori. Firedomen saama huomio vähensi muiden DeSoton mallien kysyntää ja seuraavan vuoden aikana Custom ja De Luxe mallit yhdistyivät uudeksi Powermaster-mallisarjaksi. Vuoden 1953 kokonaismyynti oli yksi merkin parhaista ja valtaosa myynnistä kohdistui Firedome-malliin. Vuonna 1954 DeSotot olivat entistä parempia, mutta automarkkinoiden heilahdukset ja GM:n ja Ford Motor Companyn väliset myyntisodat vähensivät lähes puolella DeSoton kokonaismyyntiä. Lisäksi DeSotot nähtiin tyyliltään hieman vanhanaikaisina ja niihin toivottiin rohkeampia uudistuksia.
Kamppi
Sota ja uudistaminen
Modernistinen Autotalo vihittiin vuoden 1958 alussa. Alvar Aallon suunnittelema Sähkötalo valmistui vuonna 1973.
Nykyaika
Kamppiin on suunniteltu rautatieasemaa osana pisararataa.
Pietari Brahe
Nuoruus ja suku
thumb|Pietari Brahen synnyinpaikka, [[Rydboholmin linna Ruotsissa Österåkerin kunnassa Roslagenin saaristossa.]] Brahe syntyi Rydboholmin saarella (joka kuuluu nykyään Österåkerin kuntaan) Tukholman lähellä. Hän oli Abraham Pietarinpoika Brahen (1569–1630) ja Elsa Gyllenstiernan vanhin poika.
Sotilasura 1626–1631
Opiskelunsa jälkeen Brahe aikoi siirtyä Hollannin palvelukseen, mutta palasi isänsä pyynnöstä Ruotsiin vuonna 1626 ja asettui kuninkaan palvelukseen. Hänestä tuli Puolan sodan loppuvaiheissa 21. toukokuuta 1626 Kustaa II Aadolfin kamariherra. Brahe oli kuninkaan mukana muun muassa Danzigin kaupungin piirityksessä, jossa hän osallistui kuninkaan seulaksi ammutun veneen uppoamisen estämiseen. Brahe ylennettiin Smoolannin ratsuväkirykmentin everstiksi 27. heinäkuuta 1628, ja hän vastaanotti rykmentin komentajan tehtävät seuraavan vuoden toukokuussa. Sairastettuaan ankaran kuumetaudin hän luopui 1631 sotilasurastaan, minkä jälkeen siirtyi politiikkaan.
Brahe Suomen kenraalikuvernöörinä 1637–1640
Brahe teki virkakautensa aluksi laajan tarkastusmatkan. Se suuntautui ensin Ylä-Satakuntaan ja sieltä Hämeen kautta Savoon ja edelleen Viipuriin, Käkisalmeen, Pähkinälinnaan ja Nevanlinnaan. Sitten hän palasi Helsingin kautta Turkuun. Pohjanmaa ei kuulunut Brahen kenraalikuvernöörikuntaan. Vuonna 1639 hän teki vielä kaksi matkaa, joista jälkimmäisellä hän kävi Vienan Karjalassa ja Pohjois-Suomessa. Keväällä 1640 hän teki neljännen matkan Inkerinmaalle ja Savoon. Brahe oli puolet ensimmäisestä virkakaudestaan matkoilla. Suomi maana oli Brahen mielestä vauras ja luonnonolot suotuisia, mutta hän sai suomalaisista sellaisen kuvan, että kansalta puuttui sivistystä ja usein myös ahkeruutta. Rannikkoseutujen asukkaita hän piti ahkerina, mutta sisämaan asukkaita hän piti itsepäisinä, alkukantaisina, tottelemattomina, riitaisina, taikauskoisina ja laiskoina. Hän oli varauksetta sitä mieltä, että Sisä-Suomen asukkaiden luonteessa oli monia vikoja ja paheita ja he toimivat "oman väärän mielensä jälkeen". Matkoillaan hän kuunteli rahvaan valituksia ja ratkoi kiistakysymyksiä.
Aristokratian kannattaja, suurmaanomistaja ja reduktion vastustaja
Vuoden 1655 valtiopäivillä maamarsalkka Erik Henrikinpoika Fleming teki esityksen läänityksien osittaisesta reduktiosta kruunulle. Tätä oli kuningas Kaarle X Kustaa valmistellut valtaneuvostossa ja siis aatelisten keskuudessa. Muut säädyt pidettiin valmisteluiden ulkopuolella. Aateli pyrki turvaamaan etunsa luopumalla ”neljännesperuutuksella” osasta läänityksistään. .
thumb|Visingsborgin linnan rauniot kaakosta. Brahen jo kuoltua täysi-ikäiseksi tullut kuningas Kaarle XI toteutti ison reduktion 1680-luvulla, jolloin Brahen perilliset menettivät Visingsborgin ja Kajaanin vapaaherrakunnan. Lisäksi Brahen johtaman holhoojahallituksen todettiin jälkeenpäin syyllistyneen valtionvarojen tuhlaamiseen, ja Brahen kuolinpesä joutui maksamaan korvauksia, jolloin suurin osa muustakin omaisuudesta oli myytävä.
Yliopistojen muotokuvaperinne
thumb|Pietari Brahen patsas [[Raahessa.]] Turun Akatemian ja sittemmin Helsingin yliopiston akateeminen muotokuvaperinne on saanut alkunsa kansleri Brahen vuonna 1652 Turun Akatemian kirjastolle lahjoittamasta muotokuvastaan. Yliopiston kanslerien ja rehtorien sekä hallitsijoiden muotokuvia onkin yliopiston hallussa nykyään katkeamaton sarja.
Brahen muistomerkit ja hänen mukaansa nimetyt kohteet
Brahen Turussa olevan patsaan jalustaan on kirjattu hänen kuuluisat sanansa, jotka hän kirjoitti päiväkirjaansa ensimmäisen kenraalikuvernöörikautensa päätteeksi:
Udono Nagateru
Vuonna 1562 Tokugawa Ieyasu hyökkäsi yllättäin Nagaterun linnaan, ja surmasi tämän taistelun päätteeksi. Ieyasu otti panttivangikseen tämän vaimon ja pojan, ja luovutti nämä edelleen Imagawa-klaanin silloiselle johtajalle Imagawa Ujizanelle vaihdossa omasta vaimosta ja pojastaan.
Pieni karkulainen
Vastaanotto ja myöhempi arvostus
Ammatikseen valokuvaajina toimineen kolmikon pienellä budjetilla tekemä elokuva sai riemastuneen vastaanoton ja on kohonnut ”vapaan elokuvan” klassikoksi. Sitä on esitetty paljon koululaisnäytännöissä Yhdysvalloissa. Elokuvan käsivaralta tehdyn kuvauksen ja katkonaisen leikkauksen sanotaan vaikuttaneen voimakkaasti ranskalaisen elokuvan uuden aallon syntymiseen. Muun muassa François Truffaut on sanonut filmin vapaan ja välittömän tunnelman inspiroineen häntä elokuvan 400 kepposta teossa.
Dutch Space
Yhtiö on toiminut nykyisellä nimellä vuodesta 2002. EADS Astrum N.V. -yhtiö osti Dutch Spacen joulukuussa 2005.
Mustajärvi (Sastamala, Peräkunta)
Maantiede
Ovaalin muotoisen järven pinta-ala on 2,8 hehtaaria ja sen halkaisija on noin 200 metriä. Sillä on vain kaksi tulo-ojaa, joista toinen tuo Heinilammen, Tervajärven ja Valkujärven vedet. Järven luusua sijaitsee järven kaakkoisrannalla, josta saa alkunsa 1,3 metriä pitkä laskuoja Sävijokeen. Laskuoja on yhteinen Majaveden kanssa.
Luettelo jääpallon SM-mitalisteista
Tämä on luettelo jääpallon SM-mitalisteista. Suomen mestaruudesta jääpallossa on pelattu vuodesta 1908 lähtien. Luettelossa SM-mitalisteina on mainittu Suomen Palloliiton ja myöhemmin Suomen Jääpalloliiton kilpailujen mitalistit. Työväen Urheiluliitto järjesti 1924–1955 oman Suomen mestaruuskilpailunsa.
Sotasarja 1942
1942 ei järjestetty jääpallossa virallista Suomen mestaruuskilpailua, mutta epävirallinen Suomen mestaruus ratkaistiin niin kutsutussa ”sotasarjassa”. Mestaruuden voitti IFK Helsingfors.
Screen Actors Guild Awards 2015
Miespääosa: Mark Ruffalo
Eniten ehdokkuuksia: Elokuva: Birdman (4)
TV: Moderni perhe (4)
Korvenkylä (täsmennyssivu)
Korvenkylä on yleinen paikannimi:
Eusebio Di Francesco
Ura pelaajana
Di Francesco aloitti uransa Empolissa. Hän debytoi kaudella 1987/88 pelaamalla yhden ottelun Serie A:ssa. Empoli putosi kauden jälkeen sarjasta ja seuraavat kaudet Di Francesco pelasi Serie B:ssä ja Serie C1:ssä. Ura jatkui vuonna 1991 AS Lucchesessa, jossa vierähti toiset neljä vuotta. Kesällä 1995 hän siirtyi Piacenza Calcioon, jossa pääsi pelaamaan pääsarjatasolla. Di Francesco esiintyi Piacenzassa edukseen ja kahden hyvän kauden jälkeen hän siirtyi suurseura AS Romaan.
Ura valmentajana
Kaudella 2018/19 Roma ei kyennyt haastamaan Serie A:ssa kärkiseuroja Juventusta tai Napolia, vaan juuttui taistelemaan paikasta europeleihin. Kehnon loppuvuoden jälkeen Roma piristyi ja tapaninpäivän jälkeen se pelasi jo kahdeksan ottelua liigassa ilman tappioita, kunnes hävisi Rooman derbyssä Laziolle 3–0. Italian cupissa Di Francescon suojatit kärsivät murskatappion puolivälierissä Fiorentinalle maalein 7–1. Di Francescon kohtaloksi koitui lopulta edelliskauden välieräjoukkueen putoaminen Mestarien liigasta jo ensimmäisellä pudotuspelikierroksella Portoa vastaan. Hän sai potkut 7. maaliskuuta 2019.
Kesäkuussa 2019 Di Francesco allekirjoitti kolmivuotisen sopimuksen Sampdorian kanssa. Sampdorian kausi alkoi Di Francescon alaisuudessa murheellisesti ja joukkue voitti vain yhden seitsemästä Serie A -ottelustaan. Sarjan viimeiseksi vajonnut seura erotti Di Francescon lokakuun alussa 2019.
Väestönlaskenta
Historia
Väestönlaskentaa on monissa maissa suoritettu jo tuhansia vuosia sitten, useimmiten verotuksellisista syistä. Vanhin säilynyt luotettava väestötieteellinen tieto on Kiinasta ajanlaskun alun tienoilta.
Muinainen Israel
Myös Daavidin mainitaan panneen toimeen väestönlaskennan Israelissa, mikä Ensimmäisen aika­kirjan mukaan kuitenkin johtui saatanan yllytyksestä ja johti kohtalokkaisiin seurauksiin. Hänen poikansa Salomon kerrotaan laskeneen kaikki Israelissa olleet ulko­maalaiset.
Rooman valtakunta
Rooman valtakunnan hallinnossa määräaikaisilla väestönlaskennoilla eli censuksilla oli suuri merkitys, ja ne suoritettiin verojen määräämistä varten. Harvoja poikkeuksia lukuun ottamatta sellainen pidettiin joka viides vuosi. Tuloksena saatiin luettelo kansalaisista ja heidän omaisuudestaan, jonka perusteella heidän oikeutensa ja velvollisuutensa määräytyivät. Liviuksen mukaan ensimmäisen censuksen pani toimeen kuningas Servius Tullius 500-luvulla eaa. Censusten järjestäminen oli kensorien vastuulla.
Suomi
Vuodesta 1870 suoritettiin kymmenvuotistilastojen täydennykseksi eräissä suurimmissa kaupungeissa ja kauppaloissa osittaisia, välittömään menetelmään perustuvia väestönlaskentoja. Eduskunta hyväksyi vuonna 1938 lain kymmenen vuoden välein suoritettavasta yleisestä, koko maan kattavasta väestönlaskennasta. Ensimmäinen laskenta oli tarkoitus tehdä vuonna 1940, mutta se peruuntui sodan vuoksi. Silloinen Tilastollinen päätoimisto (nyk. Tilastokeskus) suoritti ensimmäisen varsinaisen väestönlaskennan vasta vuonna 1950.
Virtua Fighter
Konsoliversiot
Virtua Fighterin kääntäminen pelikonsoleille oli vaikeaa, sillä Segan silloisten konsolien teho ei riittänyt 3D-grafiikan pyörittämiseen. Virtua Fighter sai ensimmäiset kotiversionsa vuonna 1995 Sega 32X ja Sega Saturn -konsoleille. Vaikkakin Saturn oli huomattavasti tehokkaampi laite, sen versio pelistä kärsi huonosta grafiikasta ja nykivästä pelattavuudesta. Sega korjasi viat ja julkaisi pelistä uudisversion, Virtua Fighter Remixin.
Antimasque
Antimasque eli antemasque on koomisen tai danse grotesque -tyyppisen teatteritaiteen muoto, jota esitettiin Englannin kuninkaan hovissa naamionäytelmien yhteydessä ennen näytelmien alkua tai näytösten välillä. Ben Jonson tuotti ensimmäisen antimasquen vuonna 1609. Lajityyppi vaikutti farssin ja pantomiimin syntyyn.
Egean saaret, Kreeta
Egean saaret, Kreeta on Kreikan NUTS 1 -alue (EL4), joka on määritelty Euroopan unionin tilastollisia tarpeita varten. Alue ei vastaa suoraan mitään Kreikan hallinnollista aluetta eikä sitä käytetä hallinnollisiin tarkoituksiin.
NUTS-alue koostuu kolmesta hallinnollisesta alueesta (periferiasta), jotka vastaavat samalla NUTS 2 -alueita: Pohjois-Egean saaret, Etelä-Egean saaret ja Kreeta.
Jouko Arho
Jouko Olavi Kaarlo Arho (14. joulukuuta 1908 Tampere – 27. helmikuuta 1950 Turku) oli suomalainen sotilas ja Mannerheim-ristin ritari numero 104. Miinalaiva Ruotsinsalmen päällikkönä toiminut Arho nimitettiin Mannerheim-ristin ritariksi 8. helmikuuta 1944. Sotilasarvoltaan Arho oli nimityshetkellä komentajakapteeni, komentajaksi hänet ylennettiin 4. kesäkuuta 1949.
Liberianmangusti
Liberianmangusti (Liberiictis kuhni) on Länsi-Afrikassa elävä harvinainen mangustilaji. Laji kuvattiin tieteelle vasta vuonna 1958, jolloin Liberiasta saatujen näytekallojen huomattiin eroavan muista mangusteista. Kallon huomattiin olevan tunnettuja mangustilajeja suurempi ja kapeampi ja hampaiden olevan suhteessa pienemmät ja heikommat. Lajin ulkomuoto selvisi vasta vuonna 1974, jolloin kerättiin ensimmäiset kuolleet yksilöt.
Esko Kausti
Kausti kaatui kesäkuussa 1944 27-vuotiaana ollessaan tuhoamassa hyökkäysvaunua. Hänet nimitettiin kaatumisensa jälkeen Mannerheim-ristin ritariksi numero 136.
Bernstein
Bernstein on saksalais-juutalainen sukunimi. Saksan sana Bernstein tarkoittaa meripihkaa. Tunnettuja Bernsteineja ovat muun muassa:
Yleisurheilun maailmanmestaruuskilpailut 1983 – miesten 10 000 m
10 000 metrin juoksu vuoden 1983 Yleisurheilun MM-kilpailuissa juostiin 7.–9. elokuuta. Kilpailuihin otti osaa 36 urheilijaa. Alkuerät juostiin 7. elokuuta ja loppukilpailu 9. elokuuta. Alkueristä loppukilpailuun selviytyi 18 juoksijaa. Maailmanmestaruuden voitti Italian Alberto Cova.
Terentius Varro
Varro kielitieteilijänä
Paitsi innovatiivisesta morfologian kuvauksestaan, Varro tunnetaan siitä, että hän ensimmäisenä (ja ainoana jälkipolville säilyneenä) käsitteli antiikin kielitiedettä leimannutta eroavuutta aristoteelisen Aleksandrian koulukunnan analogistien ja stoalaisen Pergamonin koulukunnan anomalistien välillä. Koska hän toisaalta on ainoa jälkipolville säilynyt suora lähde analogia–anomalia-keskustelusta, koko keskustelun olemassaoloa on myös joskus epäilty. Esa Itkonen on kuitenkin todennut tähän, että ellei keskustelua olisi ollut olemassa, Varro ei olisi kasvojaan menettämättä voinut käsitellä sitä teoksessaan perinpohjaisesti, koska se oli kuitenkin aikanaan laajalti tunnettu ja luettu.
Kielitieteen alueen Varro jakaa varhaisempaa perinnettä toistaen kolmia etymologiaan, muoto-oppiin eli morfologiaan ja lauseoppiin eli syntaksiin. Nykypäiviin on säilynyt riittävästi aineistoa arvioida näistä vain kahta ensimmäistä.
Ranskan aluevaalit
Ranskan aluevaalit ovat kansalaisille perustuslaissa tarjottu mahdollisuus äänestää ja valita alueneuvostojen jäsenet, joiden toimikausi on pääsääntöisesti kuusi vuotta.
Chatzí
Chatzí-vuori sijaitsee Tríkalan alueyksikössä. Sen korkeimman huipun nimi on Koryfí (Κορυφή, ”Huippu”). Muut korkeimmat huiput ovat Xirovoúni (Ξηροβούνι, ) ja Vromerí (Βρωμερή, ). Vuoren juurella sijaitsee Ratzóreman rotko (Φαράγγι Ρατζόρεμα, Farángi Ratzórema).
Kolmas sektori
Suomessa
Kolmannen sektorin osuus suomalaisten ajankäytöstä ja bruttokansantuotteesta on 3–7 %.
Korkalovaaran lukio
Lukio perustettiin Rovaniemen yhteiskoulun nimellä vuonna 1954 ja vuonna 1959 se muutti väliaikaistiloista Korkalovaaran kaupunginosaan, Miehentielle, silloisen Korkalovaaran kansakoulun viereen rakennettuun koulurakennukseen. Koulun nimi muuttui Korkalovaaran yläasteeksi ja lukioksi peruskoulujärjestelmään siirtymisen myötä vuonna 1972. Lukion toiminnot siirrettiin keskustaan Lapinkävijäntielle vuonna 2005. Seuraavana vuonna Korkalovaaran lukio sulautettiin Lyseonpuiston lukioon. Nykyisin Korkalovaaran yläasteen ja lukion entisissä tiloissa Miehentiellä toimii Korkalovaaran yhtenäinen peruskoulu.
Olli Sarantola
Olli Antero Sarantola (24. lokakuuta 1922 Noormarkku – 2. helmikuuta 2008 Tampere) oli suomalainen metsänhoitaja ja yritysjohtaja, joka sai metsäneuvoksen arvonimen.
Pesäpallon SM-sarja 1940
Suursarja
Sarjasta putosi Kouvola ja sen tilalle nousi Välisarjan voittaja, Hämeenlinnan Pallokerho. Kevätkarsintojen (1941) jälkeen myös Etelä-Saimaan Kisa sai paikan Suursarjassa, samoin kuin Puna-Mustat, Helsinkiin syntynyt karjalaisseura, joka peri Viipurin Kisa-Veikkojen ja Enson Kisailijoiden vapaaksi jättämän paikan.
Democrazia è Libertà – La Margherita
Democrazia è Liberta – La Margherita oli italialainen keskusta-vasemmistolainen puolue, joka toimi vuosina 2002–2007. Koko sen olemassaolon ajan puolueen puheenjohtaja oli Francesco Rutelli. 14. lokakuuta 2007 puolue yhdistyi tuolloin perustettuun Demokraattiseen puolueeseen.
Punapyrstöpallokala
Punapyrstöpallokala (Carinotetraodon irrubesco) on pienikokoinen makean veden pallokalalaji.
Sini-Maaria Simonen
Sini Simonen aloitti viulunsoiton neljävuotiaana Länsi-Helsingin musiikkiopistossa. Simonen opiskeli Sibelius-Akatemiassa, Hannoverin musiikkikorkeakoulussa opettajanaan Lara Lev ja Baselin musiikkikorkeakoulussa opettajanaan Rainer Schmidt. Simonen soittaa italialaisen Giovanni Battista (Johannes Baptista) Guadagninin tekemää viulua vuodelta 1760.
Pauliina Hietaniemi
Hietaniemi edustaa Tampereen ITF Taekwon-­Do seuraa. Hänen päälajinsa on ollut liikesarjat, mutta hän alkoi vuonna 2009 keskittyä otteluun. Hän myös opettaa lajia seurassaan, jonka varapuheenjohtaja hän on.
Tšaroiitti
Ulkoasu
Tšaroiitti on väriltään violetin sävyinen tai purppura. Siinä on lasin- tai silkinkiilto. Harvemmin siinä on helmiäismäinen kiilto.
Jiahu
Jiahussa viljeltiin jo varhain riisiä. Viljely oli normaalia, ei kaskiviljelyä. Jotkut Jiahusta löydetyt merkit saattavat olla varhaista kirjoitusta, mutta varmaa se ei ole. Merkit on kaiverrettu kilpikonnan kuoriin. Myöhemmin Kiinassa kilpikonnan kuoria käytettiin ennustamiseen. Jiahusta on myös löydetty vanhoja huiluja. Myös Jiahun keramiikka on yksi Kiinan vanhimmista. Liäksi on löydetty turkoosikaiverruksia. Ruukuista on löydetty jäänteitä alkoholista. Jiahun kylä raunioitui tulvassa ja hylättiin.
Maatullin ala-aste
Koulun nimeksi tuli Maatullin peruskoulu aikaisemman Maatullin ala-asteen sijaan vuonna 2021 koulun siirtyessä väistötiloihin ja 7. vuosiluokan aloittaessa. Nykyään koulussa opiskelee oppilaita peruskoulun vuosiluokilta 1.-9.
Taru sormusten herrasta (elokuvatrilogia)
Taru sormusten herrasta -elokuvatrilogia on Peter Jacksonin ohjaama fantasiaelokuvatrilogia, joka pohjautuu kirjailija J. R. R. Tolkienin kirjoittamaan fantasiakirjaan Taru sormusten herrasta. Elokuvia kuvattiin kahdeksantoista kuukautta jatkuvasti Uudessa-Seelannissa. Kyseessä on ensimmäinen elokuvasarja, jonka kaikki elokuvat on kuvattu samaan aikaan.
Elokuvista tuli suuria yleisö- ja arvostelumenestyksiä ja ne voittivat paljon elokuvapalkintoja. Sarjan elokuvat saivat yhteensä seitsemäntoista Oscar-palkintoa, Kuninkaan paluu peräti yksitoista. Ainoastaan elokuvat Ben-Hur ja Titanic olivat aiemmin kyenneet samaan.
Myöhäisantiikki
thumb|200px|Konstantinuksen [[riemukaari vuoden 1742 maalauksessa. Riemukaari on osin rakennettu aiempien riemukaarten osista.]] Myöhäisantiikki tarkoittaa yleensä noin vuosien 300–600 jaa. välistä aikaa etenkin Rooman valtakunnan historiassa. Myöhäisantiikkiin kuuluivat kristinuskon leviäminen ja muodostuminen Rooman valtakunnan valtionuskonnoksi, kulttuurin, taiteen ja tyylien vähittäinen muutos sekä Rooman keisarikunnan siirtyminen despoottisempaan ja keskitetympään hallintojärjestelmään.
Myöhäisantiikkisen Rooman kehitys on perinteisesti mielletty rappioksi, joka ilmeni keisarillisen keskushallinnon romahduksena sekä talouden ja yhteiskunnan perusrakenteiden järkkymisenä. Aikakauteen liittynyt väestömäärän, teknologisen osaamisen ja elintason aleneminen on saanut viime aikoihin asti monet pitämään valtakunnan jakoa ja Länsi-Rooman valtakunnan häviötä yhteiskunnallisen romahduksen arkkityyppinä. Näkemystä kohtaan esitetyn kritiikin mukaan kyseessä oli pikemmin muutosprosessi, jota ei pidä arvostella lopputuleman eli keskiajan pohjalta. Rappiota korostava tulkintalinja korostaa länsiroomalaisen keisariuden katoamista, sotilaallisia tappioita, kansainvaelluksia sekä kaupunkikulttuurin taantumista erityisesti Länsi-Roomassa. Muutosta ja jatkuvuutta korostavat tutkijat taas korostavat (kristillisen) kulttuurin kukoistusta, antiikin perinnön säilymistä sekä erityisesti Itä-Rooman kukoistusta 400-luvun lopulla ja keisari Justinianuksen aikana.
Kristitty keisarikunta
Konstantinuksen jälkeen keisarit olivat Julianusta lukuun ottamatta kristittyjä. Keisari Theodosiuksen hallitessa (379–395) kristinuskosta tuli Rooman ainoa virallinen uskonto. Vaikka lakien toteutus kangerteli, kävi pakanoiden (paganus, kyläläinen; viittaa pakanoiden olevan "juntteja") ja kerettiläisten (vääräoppisten, kr. heresia) asema lopulta hyvin tukalaksi. Paikallisesti syttyi useita väkivaltaisia uskonnollisia levottomuuksia, joissa "oikeauskoinen" kristillisyys yleensä päätyi voitolle valtiovallan tuella. Koko valtakunta kristillistyi hitaasti mutta varmasti.
Miiluranta
Miiluranta on noin 300 asukkaan kylä Kärsämäen kunnassa Pohjois-Pohjanmaalla. Se on Kärsämäen kylistä nuorin. Maatalousvaltainen kylä rakennettiin vasta sotien jälkeen keskelle korpea Kärsämäenjoen rantamille muun muassa evakkoja varten uudisrakennusalueena, ja se onkin Suomen suurimpia noihin aikoihin syntyneitä kyliä. Kylän kyläkirja kulkee nimellä Kylä keskelle korpea.
Myöhäisantiikki
Myöhäisantiikin erityispiirteitä
Antiikki on usein suuren kiinnostuksen kohteena osaltaan siksi, koska silloisen ja nykyisen tilanteen välillä havaitaan yhtäläisyyksiä. Myös antiikin aikana vallitsi syvä elintasokuilu ja kulttuurimurros antiikin kehittyneiden ydinalueiden ja ulkopuolisen maailman välillä, jota silloin kutsuttiin barbaariseksi. Tämä jännitys purkautui kansainvaelluksiksi, joiden jalkoihin Länsi-Rooma jäi ja joita Itä-Roomakin vain vaivoin selviytyi. Traditionaalisen käsityksen mukaan 200-luvun taloudellista kriisiä seurasi Diocletianuksen ja Konstantinus Suuren toimeenpanemista korjausliikkeistä huolimatta yleistä rappeutumista monilla kulttuurin ja talouden alueilla, mutta vaikka osaksi pitääkin paikkansa, ei se ole totta kaikilla alueilla.
Pitkäjärvi (Muurame, Isolahti)
Maantietoa
Järven pinta-ala on 12,8 hehtaaria, se on 850 metriä pitkä ja 400 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 875 100 kuutiometriä. Sen keskisyvyys on 6,8 metriä ja suurin syvyys on 19,5 metriä. Sen rantaviivan pituus on 2,3 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Sallaanojan valuma-alueeseen (14.287) se kuuluu. Järven vedenpinnan korkeus on 147,2 metriä mpy.
3 Juno
Ominaisuudet
Junon pyörähdysakseli on kallistunut 50° kulmaan. Tämä voi johtua asteroidin varhaisessa historiassa tapahtuneesta törmäyksestä, sillä Junon pinnalla on noin sata kilometriä leveä törmäyskraatteri.
Néma
Historia
Ranskalaiset saapuivat Némaan 1910-luvulla. Se kuului vuoteen 1944 saakka Ranskan Sudaniin. Maritanian itsenäistyttyä Némasta tuli aluekeskus vuonna 1969. Kaupunki kasvoi varsinkin 1970-luvun kuivuusjakson aikana. Nykyinen kunta on perustettu vuonna 1987.
Childe Harold’s Pilgrimage
thumb|Childe Harold’s Pilgrimagen [[frontespiisi (1825/1826).]] Childe Harold’s Pilgrimage on lordi Byronin kirjoittama neliosainen runoelma. Ensimmäiset kaksi osaa ilmestyivät vuonna 1812, kolmas osa vuonna 1816 ja neljäs osa vuonna 1818. Kaksi ensimmäistä osaa myivät hyvin ja tekivät Byronin tunnetuksi runoilijana.
Berijev
Historia
Berijev on mukana RRJ-syöttöliikennesuihkukoneen (Russian Regional Jet, myöhemmin Superjet 100) suunnittelussa yhdessä muiden venäläisten lentokoneyhtiöiden kanssa. Se on myös kehittänyt tiedustelu- ja kaukomittauskoneita.
Yountville
Yountville kuuluu Wine Countryn alueeseen. Kaupungissa sijaitsee The French Laundry ja Bouchon Bistro -ravintolat.
Kauppakeskus Viiri
Isoviirin liikkeet
thumb|K-Citymarket kauppakeskuksen sisätiloissa.
Kristinoppikoulu
Piispankokous hyväksyi alkuvuonna 2020 uusitun kristinoppikoulun opetussuunnitelman. Tarkoituksena on ollut tukea esimerkiksi osallistujien sosiaalisten suhteiden kehittymistä kriparin aikana ja seurauksena.
Saab Space
Yhtiö osti Ericsson Microwave Systems yhtiön 11.9.2006.
Yrjö I (Kreikka)
Elämä
Yrjö tunnettiin Tanskan prinssi Vilhelminä (Christian Vilhelm Ferdinand Adolf Georg) ennen valtaannousuaan. Hän oli Tanskan kuninkaan Kristian IX:n ja kuningatar Louisen (Luise von Hessen-Kassel) toinen poika. Hänen sisarensa Alexandra naitettiin Englannin Edvard VII:lle ja Maria (Dagmar) Venäjän Aleksanteri III:lle.
Valkokurkkupyy
Koko ja ulkonäkö
Valkokurkkupyy voi kasvaa 28–36 cm pitkäksi. Valkokurkkupyy on selästään, siivistään ja rinnastaan tumman punaruskea, niska on muuta ruumista punertavampi. Linnun otsa on vaaleanruskea tai valkoinen ja kurkku on valkoinen. Valkokurkkupyyn vatsa on sinertävän harmaa tai harmaa. Silmien ympärillä on höyhenistä paljas ja väriltään punainen ihoalue. Alalaji D. l. hypospodius on yleisväritykseltään nimialalajia D. l. leucophrys tummempi. Koiraat ja naaraat muistuttavat toisiaan ulkonäöltään.
Giacomo Matteotti
Murha
Samoihin aikoihin kuin Matteotti oli edustajainhuoneen jäsenenä, Italian diktaattoriksi vastikään päässyt Benito Mussolini suoritti terrori-iskuja vasemmistolaisia vastaan. Matteotti puhui 30. toukokuuta 1924 Italian parlamentin edessä ja väitti, että Italian fasistit olisivat huijanneet vuoden 1924 vaalivoitossansa. Kaksi viikkoa myöhemmin, 10. kesäkuuta 1924, Matteotti katosi, ja löytyi 18. elokuuta haudattuna Rooman ulkopuolelta. Kuusi squadristia oli kaapanneet, murhanneet ja kiireesti haudanneet hänet Riano Flaminion lähelle. Matteottin murha aiheutti laajan kohun ja opposition lähdön edustajainhuoneesta.
pienois|Matteottin hauta, [[Fratta Polesine, Rovigo.]] Matteottin murhasta epäillyt kuusi henkilöä alun perin vapautettiin. Vasta toisen maailmansodan jälkeen kolme yhä elossa ollutta surmaajaa sai kolmenkymmenen vuoden vankeustuomiot.
Eduskuntavaalit 1913
Eduskuntavaalit 1913 järjestettiin 1.–2. elokuuta, sillä Venäjän keisari Nikolai II oli hajottanut edus­kunnan ja määrännyt uudet vaalit pidettäviksi. Vaalien äänestysprosentti (51,1) on pienin kaikista eduskuntavaaleista. Ainoan kerran naisista alle puolet (46,7 %) äänesti, ja miestenkin aktiivisuus oli ennätyksellisen heikkoa (55,9 %). Toisen sortokauden vuoksi vaaleilla ei ollut suurta merkitystä, sillä eduskunnan valtaa oli supistettu merkittävästi.
Vanderlei Luxemburgo
Ura
Valmennusuransa alussa Luxemburgo valmensi useita brasilialaisseuroja muun muassa Flamengoa, Ponte Pretaa, Palmeirasia ja Paraná Clubea. Brasilian maajoukkuetta hän taas valmensi vuosien 1998 ja 2000 välillä. Mário Zagallon vuoden 1998 MM-kisojen jälkeen korvanut Luxemburgo tunnettiin siitä, että keskitti joukkueen pelin paljolti Rivaldon ympärille. Vuoden 2000 Olympialaisissa Brasilia voitti alkulohkonsa, mutta hävisi puolivälierissä Kamerunille numeroin 2–1.
Jenna Dewan
Dewanin äiti Nancy on sukujuuriltaan saksalainen ja englantilainen ja isä Darryl puolestaan libanonilaista ja puolalaista syntyperää. Hänellä on kolme veljeä, Dawson, Dayne ja Daniel. Dewanin vanhemmat erosivat hänen ollessa nuori ja hänen äitinsä meni uusiin naimisiin. Perhe muutti Jennan lapsuudessa usein, ja hän valmistui Grapevine High Schoolista Texasissa. Dewan on harrastanut tanssia viisivuotiaasta alkaen ja oli myöhemmin koulunsa cheerleader. Valmistuttuaan high schoolista vuonna 1999 Dewan aloitti opiskelut Etelä-Kalifornian yliopistossa.
Kamarina
Hellenistinen ja roomalainen kausi
Sen jälkeen kun Timoleon oli palauttanut vapauden itäisen Sisilian kaupungeille vuonna 339 eaa., Kamarina rakennettiin uudelleen. Kaupunki hankki myös uusia asukkaita, ja vaikuttaa saavuttaneen ainakin osan vauraudestaan takaisin. Kaupunki kärsi kuitenkin jälleen Agathokleen ja Karthagon välisistä sodista. Lopulta sen tuhosivat mamertiinit vuonna 275 eaa.
Myöhempi historia ja kaivaukset
Antiikin ajan jälkeen kaupungin paikka jäi asumattomaksi, eikä siihen rakennettu keskiajalla mitään uutta asutusta. Paikan nimi kuitenkin säilyi muun muassa paikalla olleessa vartiotornissa, joka tunnettiin nimellä Torre di Camarana vielä 1800-luvulla.
Valkonen (Muurame, Isolahti)
Maantietoa
Järven pinta-ala on 9,3 hehtaaria, se on 500 metriä pitkä ja 250 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 696 200 kuutiometriä. Sen keskisyvyys on 7,5 metriä ja suurin syvyys on 20,5 metriä. Sen rantaviivan pituus on 1,2 kilometriä.
Henki etsii asuntoa
Henki etsii asuntoa (Here Comes Mr. Jordan) on Alexander Hallin ohjaama yhdysvaltalainen komediaelokuva vuodelta 1941. Siinä ennen aikojaan kuoleva ammattinyrkkeilijä joutuu taivaan portilla Pietarin takaisinkäännyttämäksi ja palaa maan päälle. Elokuva perustuu Harry Segallin näytelmään Heaven Can Wait, josta sovitettu käsikirjoitus toi Sidney Buchmanille ja Seton I. Millerille Oscar-palkinnon.
Vastaanotto ja myöhempi arvostus
The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
X68000
Käyttöjärjestelmä
Ohjelmisto ladattiin joko 5 1/4 levykkeeltä tai järjestelmän kiintolevyltä. Pelit käynnistyivät myös levykkeiltä, jotka sisälsivät yleensä supistetun version Human68K:sta.
Gerard Way
Inspiraatiot
Gerard on ollut ehdolla myös Twilight-elokuvasarjan Edward Cullenin rooliin.
Yksityiselämä
Gerard on kärsinyt vahvasta lääke- ja alkoholiriippuvuudesta, mutta pääsi siitä eroon vuonna 2004. Vuoden 2004 lopusta lähtien Way on pysytellyt pääosin raittiina, mutta voi omien sanojensa mukaan ottaa satunnaisen drinkin tai pari.
Fat Joe
Elämä ja ura
Cartagena varttui vähävaraisessa perheessä New Yorkin etelä-Bronxissa. Hänen sukujuurensa ovat Kuubasta ja Puerto Ricosta. Cartagena kiinnoistui hip hopista 6-vuotiaana isoveljensä kautta. Latinotaustansa vuoksi hänellä oli aluksi vaikeuksia saada levysopimusta alalla, jossa enemmistö oli mustia. Hän sai lopulta levytyssopimuksen voitettuaan amatöörikilpailuja ja DJ:n soitettua hänen demoaan radiossa.
Fat Joe oli suosittu New Yorkin rapin underground-piireissä 1990-luvulla. Hän kuului myös Diggin' in the Crates Crew -nimiseen hip hop -kollektiiviin. Vuonna 2001 julkaistu Jealous Ones Still Envy (J.O.S.E.) nosti Fat Joen kuuluisuuteen. Single "What's Luv?", jossa oli mukana Ashanti, oli yksi vuoden 2002 menestyneimpiä hittejä Yhdysvalloissa ja johti Grammy-ehdokkuuteen. Myös Fat Joen ja Remy Man vuoden 2016 single "All the Way Up" sai Grammy-ehdokkuuksia.
Velho
thumb|200px|[[Raamattu|Raamatun Itämaan tietäjien taustalla ovat meedialaiset velhot eli maagit.]] Velho tarkoittaa yliluonnollisia taikavoimia hallitsevaa ihmistä. Velhoilla ja velhoa läheisesti muistuttavilla hahmoilla on lukuisia muitakin nimityksiä, kuten noita, taikuri, maagi, tietäjä tai šamaani. (katso lisää nimityksiä jäljempää)
Erilaisia "velhoja" ja näiden nimityksiä
Velholle on monia muitakin nimityksiä, joista jotkut yksilöivät tarkemmin velhon roolia. Monissa muissakin kielissä on useita erilaisia velhonkaltaisten ihmisten nimityksiä. Tämä on ollut päänvaiva varsinkin kääntäjille. Usein eri vieraskieliset nimitykset käännetään suomeksi järjestään velhoksi, vaikka muitakin suomalaisia nimityksiä olisi käytettävissä.
Vainion Liikenne
Yritys nykyisin
Nykyään yhtiön kalustoon kuuluu noin 130 linja-autoa ja yritys työllistää noin 250 henkilöä. Yhtiö on vuoden 2005 tietojen mukaan Salon yhdeksänneksi suurin työllistäjä. Vuodesta 1998 yhtiön toimitusjohtajana on toiminut Matti Vainio, ja hallituksen puheenjohtajana toimii liikenneneuvos Juhani Vainio.
Keski-Kreikka (NUTS-alue)
Keski-Kreikka on Kreikan NUTS 1 -alue (EL6), joka on määritelty Euroopan unionin tilastollisia tarpeita varten. Alue ei vastaa suoraan mitään Kreikan hallinnollista aluetta eikä sitä käytetä hallinnollisiin tarkoituksiin.
Kalannin kirkko
Kalannin seurakunnan alkuperäinen nimi oli Uusikirkko, jolla viitattiin aikaisempien korvaajaksi rakennettuun suurempaan pitäjänkirkkoon. Nykyinen nimitys otettiin käyttöön 1936. Kalannin kirkko on kesäisin avoinna oleva tiekirkko, ja se kuuluu Museoviraston määrittelemiin valtakunnallisesti merkittäviin rakennettuihin kulttuuriympäristöihin.
Tanus
Tanus on kunta Ranskan eteläosassa Tarnin departementissa Occitanien alueella. Se sijaitsee noin 29 kilometriä Albin kaupungista koilliseen.
Kalajärvi (Muurame)
Kalajärvi on Keski-Suomessa Muuramessa Rannankylän lähellä sijaitseva järvi.
Itägootit
Itägootit ilmaantuivat 400-luvun puolivälissä Rooman liittolaisiksi Pannoniaan. Hunnivaltakunnan romahdettua 450-luvun puolivälissä itägootit ja eräät muut heimot täyttivät Illyricumin alueelle syntyneen valtatyhjiön. Itägoottien johtoon nousi Amal-suku ja siihen kuuluneet veljekset Theodemir, Valamir ja Vidimir. Heidän jälkeensä itägoottien kuninkaaksi tullut Theodemirin poika Teoderik Suuri johdatti kansansa ensin vuosiksi 475–488 Moesiaan ja sen jälkeen Italiaan, jossa Länsi-Rooman valtakunta oli lakannut olemasta. Teoderik julistautui vuonna 493 Italian kuninkaaksi ja perusti Itägoottien valtakunnan. Itägootit muodostivat tämän jälkeen Italiassa hallitsevan sotilasluokan, jonka valta nojasi vanhan roomalaisen yläluokan tukeen. Teoderik omaksui myös roomalaisen oikeuden ja monia roomalaisten tapoja. Itägootit olivat areiolaisia kristittyjä, kun taas pääosa heidän alamaisistaan Italiassa oli nikealaisia.
Arbil
Arbil eli Erbil (myös Arbela tai Irbil;, ) on kaupunki Pohjois-Irakissa, Erbilin maakunnassa. Arbililla on pitkä historia ja se tunnettiin aikanaan esimerkiksi kristinuskon paikallisena keskuksena. Nykyisin kaupunki on Irakiin kuuluvan Irakin Kurdistanin autonomisen alueen pääkaupunki. Sen asukasluku oli vuoden 2013 arvion mukaan noin 800 000.
Kirottu 3: Paholaisen vallassa
Juoni
Kun Ed herää sairaalassa, hän varoittaa Lorrainea Arnesta, jolloin Lorraine kehottaa poliiseja menemään Glatzelien talolle. Arne ja Debbie palaavat kenneliin, jossa Debbie työskentelee ja jonka yläkerrassa heidän asuntonsa sijaitsee. Arne alkaa voida pahoin ja demonin riivauksen vaikutuksesta iskee humaltunutta vuokraisäntäänsä Bruno Saulsia veitsellä 22 kertaa. Warrenit osallistuvat tapauksen tutkintaan ja tapauksesta tulee ensimmäinen amerikkalainen oikeudenkäynti, jossa puolustus yrittää vedota demonin riivaukseen. Warrenit aloittavat tutkimalla ensin syytä Davidin alkuperäiseen riivaukseen ja löytävät kellarista noitatoteemin, jonka kautta joku oli langettanut Davidiin kirouksen. Gordonin kehotuksesta he tapaavat Kästnerin, entisen papin, joka oli aiemmin pysäyttänyt Oinaskultiksi kutsutut saatananpalvojat. Kästner kertoo erään okkultistin tarkoituksella jättäneen toteemin Glatzelien kellariin kirouksen langettamiseksi ja Davidin riivauksen aiheuttamiseksi.
Luettelo Palestiinan diplomaattisista edustustoista
Palestiinan valtiolla on diplomaattisten edustustojen verkosto, joka on akkreditoitu maihin, jotka tunnustavat osittain tunnustetun valtion, pääasiassa Afrikassa, Aasiassa, Itä-Euroopassa, Latinalaisessa Amerikassa ja Lähi-idässä. Lisäksi Palestiinaa edustavat useat valtuuskunnat ja muut edustustot, jotka edustavat Palestiinaa muille valtioille ja monenvälisille järjestöille, joiden edustajille voidaan myöntää jonkinasteinen tunnustaminen kuin muille diplomaateille.
Eurooppa
thumb|right|Palestiinan edustusto Lontoossa thumb|right|Palestiinan suurlähetystö Moskovassa thumb|Palestiinan suurlähetystö Tukholmassa thumb|right|Palestiinan suurlähetystö Varsovassa
Sanada Masayuki
Elämä
Vuonna 1585 Sanada-klaani vastusti Tokugawa Ieyasua, jonka joukot piirittivät Uedan linnan, joka oli sotilaallisesti huimassa alakynnessä. Masayukin onnistui silti vahingoittamaan Ieyasun armeijaa pahoin, ja piiritys lopetettiin.
Mont-sous-Vaudrey
Mont-sous-Vaudrey on kunta itäisessä Ranskassa Juran departementissa Burgundi-Franche-Comtén alueella.
Isen provinssi
thumb|Bitchūn sijainti Japanin provinssikartalla (1868). Isen provinssi oli Japanin entinen provinssi, joka kattoi suurimman osan nykyisen Mien prefektuurin alueesta. Sen rajanaapureita olivat Igan, Kiin, Minon, Ōmin, Owarin, Shiman ja Yamaton provinssit. Provinssin muinainen pääkaupunki oli Suzuka.
Margaret (laulaja)
Margaret (oik. Małgorzata Jamroży, s. 30. kesäkuuta 1991 Stargard Szczeciński) on puolalainen laulaja.
John Surtees
John Surtees (11. helmikuuta 1934 Tatsfield, Englanti, Iso-Britannia – 10. maaliskuuta 2017) oli brittiläinen ratamoottoripyöräilijä ja Formula 1:n maailmanmestari. Surtees oli ainoa henkilö, joka on pystynyt voittamaan maailmanmestaruuden sekä kaksi- että nelipyöräisillä. Surtees osallistui 60:n MM-sarjan ulkopuoliseen kilpailuun, joista voitti kahdeksan.
Upsala–Lenna Jernväg
Museorautatiellä liikennöidään yleistä henkilöliikennettä moottorivaunuilla sekä höyryveturivetoisilla junilla sunnuntaisin kesä–syyskuussa sekä torstaista sunnuntaihin heinäkuun alusta elokuun alkuun. Museorautatien Uppsalan asema, Uppsala Östra, sijaitsee vain noin kilometrin päässä Ruotsin normaaliraiteisen rataverkon Uppsalan keskusrautatieasemalta. Tämä sijainti on tilapäinen, ja Uppsala Ö siirretään lähemmäksi Uppsala C:tä, kun laajamittaiset Uppsala Resecentrumin rakennustyöt on saatu valmiiksi.
Passato prossimo
Passato prossimo on italian kielessä käytettävä aikamuoto, joka vastaa suomen perfektiä.
Nicole Kidman
Yksityiselämä
Kidman näytteli vuonna 1990 ilmestyneessä elo­kuvassa Days of Thunder Tom Cruisen kanssa. Tuolloin Cruise oli naimisissa näyttelijä Mimi Rogersin kanssa, mutta erosi tästä avioituakseen Kidmanin kanssa. Häät pidettiin Coloradon Telluridessa joulu­aattona 1990. Kidman ja Cruise adoptoivat kaksi lasta, koska eivät saaneet omia lapsia. Kidman sai kaksi kesken­menoa Cruisen kanssa. Pari erosi vuonna 2001.
Grœnlendinga-saaga
thumb|Merireitti [[Vinlandiin (katso myös viikinkien retket)]] Grœnlendinga saga (Grönlantilaisten saaga) on islantilainen saaga, joka kertoo skandinaavisesta siirtokunnasta Grönlannissa viikinkiajalla. Se on Erik Punaisen saagan ohella toinen kirjallinen päälähde viikinkien matkoista Pohjois-Amerikkaan. Saaga lienee alun perin kirjoitettu 1200-luvulla. Saagan käsikirjoituskopio on säilynyt 1300-luvun Flateyjarbók-käsikirjoituksen yhteydessä. Saaga käsittelee noin vuosien 970–1030 välisiä tapahtumia. Osa saagasta on tarunomaista, mutta sen uskotaan sisältävän muistoja myös todellisista tapahtumista.
Grönlannin asuttaminen
Erik Punainen (muinaisskandinaaviksi: Eiríkr rauði) muuttaa isänsä kanssa Norjasta Islantiin tämän syyllistyttyä tappoihin. Islannista Eerik löytää vaimon Thjodhildin, mutta joutuu taas ongelmiin ja julistetaan kansalliskokouksessa lainsuojattomaksi. Eerik päättää lähteä länteen etsimään maata, jonka on kuvaillut Gunnbjorn-niminen mies.
Bjarnin matka
Kuvaus Bjarnin matkasta löytyy vain Grönlantilaisten saagasta. Eerikin saagassa Bjarnia ei ole mainittu, ja kunnia maiden löytämisestä annetaan Leifille.
Eerikinpoikien matkat
Leifin veli Thorvald katsoo ettei Vínlandia ole tutkittu tarpeeksi. Thorvald varustaa laivaston ja rantautuu Vínlandiin samaan paikkaan, jossa Leif piti leiriään. He asuvat maassa talven eläen kalastuksella. Keväällä Thorvald purjehtii edelleen länteen, josta he eivät löydä muuta merkkiä ihmisasutuksesta kuin yhden ladon. Seuraavana kesänä Thorvald törmää tutkimusmatkallaan kolmeen "nahkaveneeseen" (kanoottiin), joissa kussakin on kolme ihmistä. Skandinaavit surmaavat kaikki, lukuun ottamatta yhtä joka pääsee pakoon. Nimellä skrælingar kutsutut alkuasukkaat palaavat suuremman joukon kanssa, ja hyökkäävät Thorvaldin kimppuun ampuen nuolia. Thorvald loukkaantuu kuolettavasti ja haudataan Vínlandiin. Miehistö palaa Grönlantiin.
Suomen presidentinvaali
Valitsijamiesvaalit ja suora kansanvaali
Tasavallan presidentin vaalin 1925–1943, 1950–1968 ja 1978 toimitti 300 valitsijamiestä, mutta 1982 ja 1988 vaaleissa heidän lukumääränsä oli 301, millä pyrittiin välttämään tasatuloksen syntyminen ratkaisevassa kolmannessa äänestyksessä. Valitsijamiehet saattoivat kuitenkin äänestää tyhjää, joten tasatulos oli itse asiassa yhä mahdollinen myös ratkaisevassa äänestyksessä. Heidät valittiin yleisillä vaaleilla, jotka pidettiin alkuaan 15.–16. tammikuuta, myöhemmin tammikuun kolmantena sunnuntaina ja sitä seuraavana maanantaina. Valitsijamiesvaaleissa noudatettiin eduskuntavaalien vaalipiirijakoa, jolloin yksi valitsijamiehistä valittiin Ahvenanmaalta ja muut manner-Suomen vaalipiireistä niiden asukaslukujen mukaan. Vuoteen 1987 saakka laki ei tuntenut virallisia puolueiden asettamia presidenttiehdokkaita eivätkä valitsijamiehet olleet juridisesti sidottuja äänestämään sitä ehdokasta, jonka tukijoiksi he olivat ennalta ilmoittautuneet; asian moraalinen puoli oli erikseen. Lainsäädännössä ei myöskään ollut mitään mainintaa siitä, oliko presidenttiehdokkaalta itseltään saatava suostumus, mutta oikeustieteilijät katsoivat sen tarpeelliseksi, koska heidän mielestään ketään ei voitu ajatella valittavan presidentiksi vastoin tahtoaan.
Vaalitoimituksessa ei sallittu valitsijamiesten keskustelua ehdokkaista, mutta tämä ei estänyt sitä, että äänestysten väliajoilla käytiin valitsijamiesryhmien tai niiden nimeämien edustajien kesken hyvinkin sitkeitä ja pitkiä neuvotteluja seuraavassa äänestyksessä käytettävästä taktiikasta. Ehdokkaiden suurehko lukumäärä ja valitsijamiesryhmien tasaväkisyys jopa pakottivatkin tällaiseen menettelyyn, ellei vaalin tulosta haluttu jättää aivan sattuman varaan. Näin vaalitoimitus saattoi kestää kauankin; vuonna 1956 siihen kului ennätykselliset yli kuusi tuntia.
Valitsijamiesjärjestelmä sai osakseen kasvavaa kritiikkiä sen vuoksi, että valitsijamiehillä oli mahdollisuus äänestää ”mustaa hevosta” eli henkilöä, joka ei ollut ilmoittautunut halukkaaksi pyrkimään presidentiksi. Ainoa ”mustana hevosena” tasavallan presidentiksi valittu oli Relander presidentinvaalissa 1925. Myös presidentinvaalissa 1956 nostettiin ”mustaksi hevoseksi” presidentti Paasikivi valitsijamiesäänestyksen toiselle kierrokselle, vaikka ennen valitsijamiesvaaleja pidettiin selvänä, että 85-vuotias Paasikivi jättää tasavallan presidentin toimen – kuten sitten kävikin hänen jäätyään valitsematta tarvitulle kolmannelle kierrokselle.
Leontinoi
Arkaainen kausi
Leontinoin kaupungin perustivat Sisilian Naksoksesta tulleet khalkislaiset siirtokuntalaiset noin vuonna 730/729 eaa. Perustaminen tapahtui vain kuusi vuotta emäkaupunki Naksoksen jälkeen, ja samana vuonna kuin Katanen perustaminen. Siirtokuntalaisten johtajaksi ja kaupungin perustajaksi (oikistēs) mainitaan Theokles. Thukydideen mukaan paikalla oli varhaisempi, ei-kreikkalaisen sikulien heimon asutus, mutta kreikkalaiset ajoivat nämä pois. Nimi Leontinoi on ennemmin etnonyymi eli kaupunkia asuttaneiden nimitys (monikkomuoto) kuin varsinainen kaupungin nimi, mutta se vaikuttaa olleen ainoa käytössä ollut nimi, ja esiintyy sekä kreikkalaisilla että roomalaisilla kirjailijoilla. Ainoastaan Ptolemaios kutsuu kaupunkia nimellä Leontion. Yksikössä kaupungin kansalaisesta käytettiin etnonyymiä Leontinos, myöhemmin latinaksi Leontinus.
Mustalampi (Muurame, Rannankylä)
Mustalampi on Keski-Suomessa Muuramessa Rannankylän lähellä sijaitseva lampi.
Eve 6
Hajoaminen
Huonomyyntistä It's All In Your Head -levyä seurasi se, että Eve 6 menetti levytyssopimuksensa RCA:n kanssa. Eve 6 soitti viimeisen kerran yöllä 15. heinäkuuta 2004. Max ja Tony perustivat uuden yhtyeen, The Sugi Tapin, jonka kanssa he ovat nauhoittaneet muutamia demoja ja esiintyneet muutamilla keikoilla.
Valkujärvi
Valkujärvi on Pirkanmaalla Ikaalisissa Peräkunnassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sävijoen alueeseen.
Luettelo Batman-videopeleistä
Batman return of the joker (1991)
Batman chaos in gotham (2001)
Konrad I
Konrad oli frankkien herttuan Konradin ja Glismutin, keisari Arnulfin tyttären, poika. Konrad valittiin Itä-Frankian kuninkaaksi 10. marraskuuta 911 setänsä Ludvigin kuoleman jälkeen.
PinePhone Pro
PinePhone Pro on Pine64:n kehittämä 4G älypuhelinkehitysalusta, joka on suunnattu avoimen lähdekoodin kehittäjille. Laite on vuonna 2019 julkaistun PinePhone-puhelimen seuraaja. PinePhone Pro käyttää Linux Manjaro ARM -käyttöjärjestelmää ja Plasma Mobile -käyttöliittymää. Sen sisällä on Rockchip RK3399S -järjestelmäpiiri, 4 Gt LPDDR4-muistia, 6-tuumainen näyttö, 13 MP:n pääkamera ja 8 MP:n etukamera. Puhelimessa on myös kytkimiä, joilla voi kytkeä toimintoja pois päältä, sekä vaihdettava Samsung J7 -tyyppinen 3000 mAh:n akku. Kesällä 2022 ohjelmisto oli kuitenkin vielä keskeneräinen.
Pavel Butšnevitš
Pavel Andrejevitš Butšnevitš (s. 17. huhtikuuta 1995 Tšerepovets, Venäjä) on venäläinen jääkiekkoilija, joka pelaa NHL-joukkue St. Louis Bluesin organisaatiossa. Hän on pelipaikaltaan oikea laitahyökkääjä, mutta osaa pelata myös keskellä.
Välttämätön aminohappo
Ihmisen tarvitsemia aminohappoja on 20, joista 11 elimistö kykenee itse valmistamaan. Yhdeksän välttämätöntä aminohappoa on saatava ravinnosta: histidiini, tryptofaani, lysiini, metioniini, fenyylialaniini, treoniini, valiini, leusiini, isoleusiini. Vaikkapa kotikissa taas tarvitsee näiden yhdeksän lisäksi ravinnossaan arginiinia ja tauriinia – syy miksi kissa ei lihansyöjänä pärjää luontaisella kasvisravinnolla.